CELEX: 32018D2062
Language: fi
Date: 2018-12-18 00:00:00
Title: Poliittisten ja turvallisuusasioiden komitean päätös (YUTP) 2018/2062, annettu 18 päivänä joulukuuta 2018, valmiuksien kehittämistä Somaliassa koskevan Euroopan unionin operaation (EUCAP Somalia) johtajan toimeksiannon jatkamisesta (EUCAP Somalia/1/2018)

27.12.2018   
               
               
                  FI
               
               
                  Euroopan unionin virallinen lehti
               
               
                  L 329/24
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2018/2062,
         annettu 18 päivänä joulukuuta 2018,
         valmiuksien kehittämistä Somaliassa koskevan Euroopan unionin operaation (EUCAP Somalia) johtajan toimeksiannon jatkamisesta (EUCAP Somalia/1/2018)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
         ottaa huomioon Euroopan unionin valmiuksien kehittämistä koskevasta operaatiosta Somaliassa (EUCAP Somalia) 16 päivänä heinäkuuta 2012 annetun neuvoston päätöksen 2012/389/YUTP (1) ja erityisesti sen 9 artiklan 1 kohdan,
         sekä katsoo seuraavaa:
         
                     (1)
                  
                  
                     Poliittisten ja turvallisuusasioiden komitea (PTK) on päätöksen 2012/389/YUTP 9 artiklan 1 kohdan nojalla valtuutettu tekemään perussopimuksen 38 artiklan mukaisesti asiaankuuluvat päätökset alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) poliittisen valvonnan ja strategisen johdon toteuttamiseksi, mukaan lukien päätös operaation johtajan nimittämisestä.
                  
               
                     (2)
                  
                  
                     Joulukuun 12 päivänä 2016 annetulla neuvoston päätöksellä (YUTP) 2016/2240 (2) EUCAP NESTOR -operaation toimeksiantoa jatkettiin 31 päivään joulukuuta 2018 ja operaation nimeksi muutettiin EUCAP Somalia. Neuvoston päätöksellä ”operaatio alueellisten merivoimien valmiuksien kehittämiseksi Afrikan sarvessa (EUCAP NESTOR)” korvattiin ”valmiuksien kehittämistä koskevalla operaatiolla Somaliassa (EUCAP Somalia)”.
                  
               
                     (3)
                  
                  
                     EUCAP Somalian toimeksiantoa jatkettiin 10 päivänä joulukuuta 2018 neuvoston päätöksellä (YUTP) 2018/1942 (3)31 päivään joulukuuta 2020.
                  
               
                     (4)
                  
                  
                     PTK hyväksyi 26 päivänä heinäkuuta 2016 päätöksen EUCAP NESTOR/1/2016 (4) Maria-Cristina STEPANESCUn nimittämisestä EUCAP NESTORin johtajaksi 1 päivänä syyskuuta 2016 alkavaksi ja 12 päivänä joulukuuta 2016 päättyväksi kaudeksi.
                  
               
                     (5)
                  
                  
                     PTK hyväksyi 10 päivänä tammikuuta 2017 päätöksen EUCAP Somalia/1/2017 (5) Maria-Cristina STEPANESCUn toimeksiannon jatkamisesta EUCAP Somalian johtajana 13 päivänä joulukuuta 2016 alkavaksi ja 12 päivänä joulukuuta 2017 päättyväksi kaudeksi.
                  
               
                     (6)
                  
                  
                     PTK hyväksyi 31 päivänä lokakuuta 2017 päätöksen EUCAP Somalia/2/2017 (6) Maria-Cristina STEPANESCUn toimeksiannon jatkamisesta EUCAP Somalian johtajana 13 päivänä joulukuuta 2017 alkavaksi ja 31 päivänä joulukuuta 2018 päättyväksi kaudeksi.
                  
               
                     (7)
                  
                  
                     Unionin ulkoasioiden ja turvallisuuspolitiikan korkea edustaja on ehdottanut, että Maria-Cristina STEPANESCUn toimeksiantoa EUCAP Somalian johtajana jatketaan 1 päivänä tammikuuta 2019 alkavaksi ja 31 päivänä elokuuta 2019 päättyväksi kaudeksi,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Jatketaan Maria-Cristina STEPANESCUn toimeksiantoa EUCAP Somalian johtajana 31 päivään elokuuta 2019.
         
         
            2 artikla
            Tämä päätös tulee voimaan 1 päivänä tammikuuta 2019.
         
         
            Tehty Brysselissä 18 päivänä joulukuuta 2018.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 187, 17.7.2012, s. 40.
         
            (2)  Neuvoston päätös (YUTP) 2016/2240, annettu 12 päivänä joulukuuta 2016, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta (EUVL L 337, 13.12.2016, s. 18).
         
            (3)  Neuvoston päätös (YUTP) 2018/1942, annettu 10 päivänä joulukuuta 2018, Euroopan unionin valmiuksien kehittämistä koskevasta operaatiosta Somaliassa (EUCAP Somalia) annetun päätöksen 2012/389/YUTP voimassaolon jatkamisesta ja sen muuttamisesta (EUVL L 314, 11.12.2018, s. 56).
         
            (4)  Poliittisten ja turvallisuusasioiden komitean päätös (YUTP) 2016/1633, annettu 26 päivänä heinäkuuta 2016, alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan nimittämisestä (EUCAP NESTOR/1/2016) (EUVL L 243, 10.9.2016, s. 8).
         
            (5)  Poliittisten ja turvallisuusasioiden komitean päätös (YUTP) 2017/114, annettu 10 päivänä tammikuuta 2017, valmiuksien kehittämistä Somaliassa koskevan Euroopan unionin operaation johtajan toimeksiannon jatkamisesta (EUCAP Somalia/1/2017) (EUVL L 18, 24.1.2017, s. 49).
         
            (6)  Poliittisten ja turvallisuusasioiden komitean päätös (YUTP) 2017/2059, annettu 31 päivänä lokakuuta 2017, valmiuksien kehittämistä Somaliassa koskevan Euroopan unionin operaation (EUCAP Somalia) johtajan toimeksiannon jatkamisesta (EUCAP Somalia/2/2017) (EUVL L 294, 11.11.2017, s. 40).